ПОКАНА ЗА ИЗРАЗЯВАНЕ НА ИНТЕРЕС

Община Пловдив кани потенциални кандидати за позиция „Медицинска сестра – Дневен център“ по Проект „Изграждане на Комплекс за социално-здравни услуги за деца от 0 до 3 години и техните семейства в община Пловдив“.

Проектът ще се реализира съвместно с Фондация "За Нашите Деца" по приоритетна ос 5: „Социално включване и насърчаване на социалната икономика", област на интервенция 5.2. „Социални услуги за превенция на социалното изключване и преодоляване на неговите последици", Оперативна програма „Развитие на човешките ресурси".

***Обща цел на проекта:*** Деинституционализация на децата от 0 до 3 години в България чрез предоставяне на адекватна и навременна подкрепа на семействата.

***Цели на проекта:***

1. Изграждане и функциониране на Комплекс за социално-здравни услуги за деца от 0 до 3 години и техните семейства в Община Пловдив;

2. Да се повиши обществената чувствителност и ангажираност към проблемите на рисковите групи деца и семейства;

3. Въвеждане на иновативни подходи и услуги за деинституционализация на децата и развитие на екипа за тяхното прилагане.

Позиция„Медицинска сестра“ – 2 щата.

1 щат – в структурата на Център за майчино и детско здраве в Комплекс за социално-здравни услуги за деца и семейства;

1 щат - в структурата на Център за Ранна интервенция и дневна грижа за деца в риск и деца с увреждания в Комплекс за социално-здравни услуги за деца и семейства.

**1. Кандидатите следва да отговарят на следните изисквания:**

**1.1. Основни изисквания**

* да са физически лица;
* да имат висше образование – завършена образователна степен професионален бакалавър или средно специално медицинско образование – медицинска сестра;
* да имат професионален опит не по-малък от 1 година в областта на здравните дейности;
* да познават нормативната уредба в областта на здравната грижа за деца;
* да притежават компютърна грамотност;
* да не са осъждани за умишлено престъпление от общ характер;

**1.2. Специфични изисквания**

***Ще се счита за предимство:***

* да имат практически опит в работа с уязвими деца и семейства;
* да имат практически опит в грижата за деца с увреждания;

**2. Отговорности:**

* Работи в общността за промоция на детското здраве – информиране, издирване и включване в програмата на семейства на бременни жени и новородени/ малки деца
* Предоставя патронажно наблюдение и подкрепа към бременни жени, и семейства на новородени и малки деца
* Предоставя услуги за посредничество, застъпничество и придружаване за достъп до здравна помощ и услуги
* Идентифицира деца с трудности в развитието и насочва семействата към програма ранна интервенция
* Включва се в курсове за бъдещи родители, семейно планиране, грижи за новороденото и малко дете.
* Извършва предписани манипулации и здравни манипулации в домашна среда;
* Поддържа постоянен контакт с личите лекари на децата;
* Участва на периодични срещи с останалите специалисти, включени в дейностите по проекта, с цел съвместна работа, подобряване на прилаганите методи и други;
* Води документация за работата си с деца и семейства

**3.** **Условия на поканата**

Заинтересованите кандидати следва да представят: заявление (по образец) професионална биография, с подробно описание на изискуемите в т. 1 квалификация и опит (копие от документи за завършено образование, квалификация, сертификати; копие от документи удостоверяващи трудовия стаж), не по-късно от **16:00 ч. на 28.07.2015г.** *(Предвиждат се най-малко 5 календарни дни от датата на публикуване на поканата)***.**

Кандидатите ще бъдат оценявани за опит и квалификация съгласно утвърдена Процедурата за подбор на кандидати.

Заинтересуваните кандидати могат да получат допълнителна информация на: официален сайт на община Пловдив, както и на телефон 0888 699 482 всеки работен ден (понеделник – петък) от 9.00 до 17.00 часа.

Документите следва да се подават в деловодството на община Пловдив на адрес: пл. „Стефан Стамболов“ № 1 в рамките на срока, определен по обявлението. Кандидати, подали документи след изтичане на срока, посочен в обявлението няма да бъдат допуснати до участие.